3.2.2.

A sąlyga 3.2.2.1. Jei naudojant tik elektrą transporto priemonės nuvažiuojamas atstumas yra didesnis nei vienas mišrusis ciklas, gamintojo prašymu I tipo bandymas gali būti atliekamas režimu, kuriuo naudojama tik elektra. Šiuo atveju neatliekamas šio priedo 3.2.2.3.1 arba 3.2.2.3.2 punkte aprašytas variklio pirminis kondicionavimas. 3.2.2.2. Procedūra pradedama transporto priemonės elektros energijos arba galios kaupimo įtaiso iškrova jungikliui esant režimo, kai naudojama tik elektra, padėtyje (bandymų trasoje, ant važiuoklės dinamometro ir kt.) ir važiuojant pastoviu greičiu, lygiu 70 ± 5 proc. didžiausio 30 minučių greičio (nustatyta pagal Taisyklę Nr. 101). Iškrova sustabdoma: a) kai transporto priemonė negali pasiekti 65 proc. didžiausio trisdešimties minučių greičio arba b) kai transporto priemonėje sumontuota standartine įranga vairuotojui duodamas ženklas sustoti, arba c) nuvažiavus 100 km. Jei transporto priemonėje nėra režimo, kai naudojama tik elektra, elektros energijos / galios kaupimo įtaiso iškrova pasiekiama važiuojant (bandymų trasa, ant važiuoklės dinamometro ir kt.): a) pastoviu 50 km/h greičiu, kol pradeda veikti degalais varomas HEV variklis, arba b) jei transporto priemonė negali pasiekti pastovaus 50 km/h greičio neužvedus degalais varomo variklio, greitis sumažinamas, kol transporto priemonė galės važiuoti mažesniu pastoviu greičiu, neužvedant degalais varomo variklio nustatytą laiką ir (arba) atstumą (kurį nustato techninė tarnyba ir gamintojas), arba c) pagal gamintojo rekomendacijas. Degalais varomas variklis sustabdomas per 10 sekundžių nuo automatinio užsivedimo. 3.2.2.3. Transporto priemonės kondicionavimas 3.2.2.3.1. Transporto priemonėms su slėginio uždegimo varikliais taikomas antros dalies ciklas, aprašytas šios taisyklės 4a priedo A4a/2 lentelėje (ir A4a/3 paveiksle). Pagal šio priedo 3.2.2.6.3 punktą iš eilės atliekami trys ciklai. 3.2.2.3.2. Transporto priemonių su kibirkštinio uždegimo varikliais pirminis kondicionavimas atliekamas taikant vieną pirmos dalies ir du antros dalies važiavimo ciklus pagal šio priedo 3.2.2.6.3 punktą. 3.2.2.4. Po pirminio kondicionavimo ir prieš bandymą transporto priemonė laikoma patalpoje, kurioje palaikoma palyginti pastovi nuo 293 K iki 303 K (nuo 20 °C iki 30 °C) temperatūra. Šis kondicionavimas trunka mažiausiai šešias valandas ir tęsiasi iki tol, kol variklio alyvos ir aušinamojo skysčio, jei yra, temperatūra nuo patalpos temperatūros skiriasi ne daugiau kaip ± 2 K, o elektros energijos / galios kaupimo įtaisas įkraunamas iki galo, kaip toliau aprašyta šio priedo 3.2.2.5 punkte. 3.2.2.5. Stabilizavimo metu elektros energijos / galios kaupimo įtaisas įkraunamas: a) įmontuotuoju įkrovikliu, jei toks yra, arba b) gamintojo rekomenduojamu išoriniu įkrovikliu, taikant įprastą naktinės įkrovos metodiką. Pagal šią metodiką nenaudojami visų tipų specialūs įkrovikliai, kurie galėtų būti įjungti automatiškai arba rankiniu būdu, pvz., išlyginamieji įkrovikliai arba techninės priežiūros įkrovikliai. Gamintojas patvirtina, kad per bandymą neprasidėjo speciali įkrovos procedūra. 3.2.2.6. Bandymo procedūra 3.2.2.6.1. Transporto priemonė užvedama įprastomis vairuotojui skirtomis priemonėmis. Nuo variklio užvedimo procedūros prasideda pirmas ciklas. 3.2.2.6.2. Gali būti taikomos procedūros, nustatytos šio priedo 3.2.2.6.2.1 arba 3.2.2.6.2.2 punkte laikantis pasirinktos procedūros, nurodytos Taisyklės Nr. 101 8 priedo 4.2.4.2 punkte. 3.2.2.6.2.1. Mėginių ėmimas pradedamas (BS) prieš užvedant transporto priemonę arba atliekant užvedimo veiksmus, o baigiamas pasibaigus užmiesčio ciklo galutiniam tuščiosios eigos etapui (antra dalis, mėginių ėmimo pabaiga (ES)). 3.2.2.6.2.2. BS pradedamas prieš pradedant transporto priemonės užvedimo procedūrą arba ją pradėjus ir tęsiamas kelis kartotinius bandymų ciklus. Ėmimas baigiamas pasibaigus galutiniam tuščiosios eigos periodui per užmiesčio (antra dalis) ciklą, kurio metu, remiantis toliau apibrėžtais kriterijais, akumuliatoriuje pasiekiama mažiausios įkrovos būsena (mėginių ėmimo pabaiga (ES)). Elektros balansas Q [Ah] matuojamas per kiekvieną mišrųjį ciklą taikant Taisyklės Nr. 101 8 priedo 2 priedėlyje nurodytą procedūrą ir naudojamas siekiant nustatyti, kada akumuliatoriuje pasiekiama mažiausios įkrovos būsena. Laikoma, kad akumuliatoriaus mažiausios įkrovos būsena mišriojo ciklo N metu pasiekiama, jei elektros balansas mišriojo ciklo N+1 metu neviršija 3 proc. iškrovos, išreikštos akumuliatoriaus vardinės talpos (Ah) procentine dalimi esant didžiausiai įkrovai, kaip nurodyta gamintojo. Gamintojo prašymu galima atlikti papildomus bandymo ciklus, o jų rezultatus įtraukti į apskaičiavimus, nurodytus šio priedo 3.2.2.7 ir 3.2.4 punktuose, su sąlyga, kad elektros balansas kiekvieno papildomo bandymo ciklo atveju rodytų, kad baterijos iškrova yra mažesnė nei per ankstesnį ciklą. Tarp ciklų leidžiamas 10 minučių laikotarpis, kai variklis būna įkaitęs. Per šį laikotarpį jėgos pavara išjungiama. 3.2.2.6.3. Transporto priemone važiuojama pagal šios taisyklės 4a priedo nuostatas arba, jei taikoma speciali pavarų perjungimo strategija, pagal gamintojo instrukcijas, kaip nurodyta serijinės gamybos transporto priemonių vairuotojo vadove ir kaip nurodyta ant techninio pavarų perjungimo prietaiso (vairuotojo informacijai). Šioms transporto priemonėms netaikomi pavarų perjungimo taškai, nurodyti šios taisyklės 4a priede. Renkantis eksploatavimo kreivės profilį taikomas šios taisyklės 4a priedo 6.1.3 punkte nurodytas aprašas. 3.2.2.6.4. Išmetamosios dujos analizuojamos pagal šios taisyklės 4a priedo nuostatas. 3.2.2.7. Bandymo rezultatai palyginami su šios taisyklės 5.3.1.4 punkte nurodytomis ribinėmis vertėmis ir apskaičiuojamas vidutinis išmetamas kiekvieno teršalo kiekis gramais per kilometrą pagal A sąlygą (M1i). Jeigu bandymai atliekami pagal šio priedo 3.2.2.6.2.1 punktą, (M1i) – tai tiesiog vieno mišriojo ciklo rezultatas. Jeigu bandymas atliekamas pagal šio priedo 3.2.2.6.2.2 punktą, kiekvieno mišriojo ciklo bandymo rezultatas (M1ia), padaugintas iš atitinkamų nusidėvėjimo ir Ki koeficientų, turi būti mažesnis už šios taisyklės 5.3.1.4 punkte nustatytas ribines vertes. Skaičiuojant pagal šio priedo 3.2.4 punktą, M1i apibrėžiamas taip: čia: i : teršalas; a : ciklas